**V. ELŐTERJESZTÉS**

**Bodolyabér Község Önkormányzat KÉPVISELŐ-TESTÜLETÉNEK**

**2025. február 19. napján tartandó rendes ülésére**

**Tárgy: Döntés** **a közbeszerzési terv elfogadásáról**

**Előterjesztő: Horváth Zoltánné polgármester**

**Törvényességi ellenőrzést végezte: Epstein Ferenc** jegyző

Tisztelt Képviselő-testület!

A közbeszerzési eljárásban a nyilvánossági követelményeket a közbeszerzésekről szóló 2015. évi CXLIII. törvény (a továbbiakban: Kbt.) határozza meg. A Kbt. 42. § (1) bekezdése értelmében a helyi önkormányzat ajánlatkérőként a költségvetési év elején, legkésőbb március 31. napjáig éves összesített közbeszerzési tervet (a továbbiakban: közbeszerzési terv) készít az adott évre tervezett közbeszerzésekről. A közbeszerzési tervet az ajánlatkérő **legalább öt évig** megőrzi. A közbeszerzési terv nyilvános.

A Kbt. 42. (4) bekezdés az ajánlatkérő köteles a Közbeszerzési Hatóság vagy a jogszabályban az ajánlatkérő ellenőrzésére feljogosított szerv kérésére a közbeszerzési tervet megküldeni.

Jelenleg nem tervezünk olyan árubeszerzést, építési beruházást, szolgáltatásmegrendelést, amely eléri a közbeszerzési értékhatárt.

Kérem a Tisztelt képviselő-testületet, hogy figyelembe véve a fentieket, az előterjesztést megvitatni és a határozati javaslatot elfogadni szíveskedjen.

*Határozati javaslat*

1. Bodolyabér Község Önkormányzat Képviselő-testülete a 2025. évi fejlesztési, beruházási terveket megismerte, tudomásul veszi, hogy az előterjesztés mellékletét képező közbeszerzési tervét elfogadja azzal, hogy amennyiben év közben szükségessé válik közbeszerzés kiírása, úgy a közbeszerzési tervet az adott eljárásnak megfelelően módosítani szükséges.
2. Felkéri a jegyzőt, hogy gondoskodjon a 2025. évi összesített közbeszerzési terv közzétételéről.

Határidő: 2025. március 31.

Felelős: Horváth Zoltánné polgármester

Bodolyabér, 2025. 02. 12.

Horváth Zoltánné s.k.

polgármester

1. *melléklet*

|  |  |  |  |  |  |  |
| --- | --- | --- | --- | --- | --- | --- |
| A közbeszerzés tárgya | Beszerzés megnevezése | Irányadó eljárásrend | Tervezett eljárási típus | Az eljárás megindításának, illetve a közbeszerzés megvalósításának tervezett időpontja | Szerződés teljesítésének várható időpontja vagy a szerződés időtartama | Sor kerül-e vagy sor került-e az adott közbeszerzéssel összefüggésben előzetes összesített tájékoztató közzétételére? |
|  |  |  |  |  |  |  |